Jiří Pehe

Jiří Pehe (* 26. august 1955, Rokycany) je český politológ a spisovateľ.http://zivotopis.osobnosti.cz/jiri-pehe.php

 Životopis 
Narodil sa  v Rokycanoch v západných Čechách. Študoval právo a filozofiu na Filozofickej fakulte Karlovej univerzity v Prahe, kde získal titul MA v roku 1978 a doktorát v roku 1980. V septembri 1981 emigroval z Česko-Slovenska, cez Juhosláviu do Talianska.

Po krátkom pobyte v utečeneckom tábore neďaleko Ríma prišiel s manželkou do New Yorku v USA. Do roku 1983 pracoval ako nočný recepčný v Algonquin Hotel v New Yorku. Od roku 1983 navštevoval Školu medzinárodných vzťahov na Kolumbijskej univerzite v New Yorku, kde promoval v roku 1985. Od roku 1985 do roku 1988 pracoval pre ľudsko-právnu organizáciu Freedom House.

Od augusta 1988 pracoval ako analytik pre Rádio Slobodná Európa v Mníchove. V novembri 1989 sa stal vedúcim pre stredoeurópsky výskum a analýzu. V roku 1995, kedy sa Rádio Slobodná Európa presťahovala z Mníchova do Prahy, presťahoval sa späť do Česka. Od roku 1995 do roku 1997 pôsobil ako riaditeľ odboru analýz a výskumu v Open Media Research Institute v Prahe. Angažoval sa ako spoluzakladateľ občianskeho hnutia Impuls 99.

V rokoch 1997 až 1999 bol riaditeľom politického kabinetu prezidenta Českej republiky Václava Havla a pokračoval ako Havlov poradca až do roku 2003.

Od roku 2005 do roku 2008 bol členom správnej rady Open Society Fund v Prahe. Pehe napísal početné eseje a komentáre, ktoré sa objavili vo svetových novinách a akademických publikáciách. Publikoval tiež niekoľko kníh, vrátane troch románov. Od roku 1999 je Jiří Pehe riaditeľom New York University v Prahe.Webová stránka "New York University" v Prahe (en). Je členom Medzinárodného fóra pre demokratické štúdiá. Komentuje politický vývoj pre české a zahraničné médiá.Voľba politických komentárov na webe  aktualne.cz (cs).Voľba politických komentárov na webe Česká televize (cs).Voľba politických komentárov na webe rozhlasové stanica Radio Praha (cs). Voľba politických komentárov na webe HN online.sk  (sk).

 Výber z bibliografie 
 1988: The Prague Spring: a mixed legacy, Wydawnictwo University Press of America, ISBN 978-09-3208-828-4 (en)O knihe "The Prague Spring: a mixed legacy" (en).
2002: Vytunelovaná demokracie, Praha : Academia, ISBN 80-200-1001-7. (cs) 
 2006: Na okraji zmizelého, Wydawnictwo Prostor, ISBN 80-7260-157-1 (cs).O knihe "Na okraji zmizelého”  (cs).
 2009: Tři tváře anděla, Wydawnictwo Prostor, ISBN 978-80-7260-209-4 (cs)O knihe "Tři tváře anděla"  (cs).
 2010: Demokracie bez demokratů – Úvahy o splečnosti a politice, Wydawnictwo Prostor, ISBN 978-80-7260-234-6 (cs)O knihe "Demokracie bez demokratů – Úvahy o splečnosti a politice"  (cs).
 2010: Klaus – portrét politika ve dvaceti obrazech, Wydawnictwo Prostor, ISBN 978-80-7260-240-7 (cs)O knihe "Klaus – portrét politika ve dvaceti obrazech" (sk).
 2012: Krize, nebo konec kapitalismu?, Wydawnictwo Prostor, ISBN 978-80-7260-267-4 (cs)O knihe "Krize, nebo konec kapitalismu?" (cs).
 2013: Mimořádná událost, Wydawnictwo Prostor, ISBN 978-80-7260-281-0 (cs)O knihe "Mimořádná událost" (sk).

 Referencie 

 Iné projekty 

 Externé odkazy 
Stránky Jiřího Pehe 
Knihy od Jiříhp Pehe
Jiří Pehe - blog na Aktuálně.cz 
Osobnosti na ČT24: "Vláda od začátku funguje na nemorálních principech," hovorí politológ Jiří Pehe , 4.11.2008

Kategória:Českí politológovia
Kategória:Českí spisovatelia
Kategória:Osobnosti z Rokycian (Česko)
Kategória:Absolventi Právnickej fakulty Karlovej univerzity
Kategória:Českí blogeri
Kategória:Českí politickí komentátori